Genre: Promotion

PONUDBA: Na štedilniku, ki ga kurimo na drva največkrat vre šara in ričet. V zimskem obdobju pripravljamo domače koline, domače klobase pa vse leto. Za kosilo z govejo juhco, pečenko, kropirjem in potico se je potrebno vnaprej dogovoriti. Poseben okus in vonj pa imajo jedi iz krušne peči: domači kruh, ocvirkovca, pečenka, polnjena jabolka … Ker zaselek Belo slovi po sadju ga od obilni letini sušimo v sušilnici za sadje! <p/> Naša ponudba se je v dobrih 80 letih obstoja zelo spreminjala in se prilagajala željam gostov, kar velja še dandanes, saj se še sedaj prilagajamo njihovim željam in potrebam. Sprejemamo večje in manjše skupine gostov, ki se lahko na našem naslovu oglasijo za kako osebno praznovanje, rojstni dan, krst, birmo, obhajilo, poroko... <p/> Naša izletniška kmetija sprejme do 60 gostov.Nudimo jim predvsem domačo hrano in pijačo, kot npr. suho mesnate izdelke, krvavice, pečenice, zelje, repo, žgance, jedi po naročilu, domače pecivo, sokove, likerje, žganja,... Organiziramo praznovanja, obletnice poroke in ostala srečanja z živo glasbo.Nudimo tudi nedeljska kosila. Gostje si lahko ogledajo našo kmetijo, lahko pa tudi sodelujejo pri raznih kmečkih opravilih na polju in travnikih, pri delu v hlevu ali se odpravijo na sprehod po okolici vasi ali po označenih pohodnih in učnih poteh.